2014. gada 23. aprīlī Rīkojums Nr. 178

Rīgā (prot. Nr. 24 23.§)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010. gada 5. oktobra noteikumu Nr. 928 "Kārtība, kādā dibināmi valsts institūciju un pašvaldību apbalvojumi" 58. punktu piešķirt Ministru kabineta Atzinības rakstu:

1.1. Latvijas Lauksaimniecības universitātes Lauksaimniecības fakultātes Agrobiotehnoloģijas institūta asociētajai profesorei lauksaimniecības doktorei Dzidrai Kreišmanei par ieguldījumu augkopības nozares attīstībā, aktīvu pedagoģisko, sabiedrisko, zinātnisko darbību un izcilu devumu jauno speciālistu sagatavošanā;

1.2. Valsts robežsardzes Daugavpils pārvaldes Pāternieku I kategorijas robežkontroles punkta priekšniekam pulkvežleitnantam Vilim Kusiņam par īpašiem nopelniem un nozīmīgu ieguldījumu Valsts robežsardzes stiprināšanā un attīstībā;

1.3. Valsts robežsardzes Aviācijas pārvaldes Nodrošinājuma dienesta priekšniekam majoram Leonardam Kukjanam par īpašiem nopelniem un nozīmīgu ieguldījumu Valsts robežsardzes stiprināšanā un attīstībā;

1.4. Valsts robežsardzes Rīgas pārvaldes Tirdzniecības ostas II kategorijas robežkontroles punkta priekšnieka vietniekam kapteinim Mārim Kripem par īpašiem nopelniem un nozīmīgu ieguldījumu Valsts robežsardzes stiprināšanā un attīstībā;

1.5. Valsts robežsardzes koledžas Trešās mācību rotas komandierim kapteinim Vladimiram Supem par īpašiem nopelniem un nozīmīgu ieguldījumu Valsts robežsardzes stiprināšanā un attīstībā.

2. Ministru kabineta Atzinības rakstu Dz. Kreišmanei pasniedz zemkopības ministrs Jānis Dūklavs, V. Kusiņam, L. Kukjanam, M. Kripem, V. Supem – iekšlietu ministrs Rihards Kozlovskis.

Ministru prezidente Laimdota Straujuma

Izglītības un zinātnes ministre Ina Druviete